Ir-Regolament tal-Kummissjoni (KE) Nru 410/2002
tas-27 ta’ Frar 2002
li jemenda r-Regolment tal-Kunsill (KEE) Nru 574/72 li jistabbilixxi l-proċedura sabiex jiġi implimentat ir-Regolament (KEE) Nru 1408/71 dwar l-applikazzjoni ta’ l-iskemi tas-sigurtà soċjali għall-persuni impjegati, għall-persuni li jaħdmu għal rashom u għall-membri tal-familja tagħhom li jiċċaqilqu ġewwa l-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 574/72 ta’ l-21 ta’ Marzu 1972 li jistabbilixxi l-proċedura sabiex jiġi implimentat ir-Regolament (KEE) 1408/71 dwar l-applikazzjoni ta’ l-iskemi tas-sigurtà soċjali għall-persuni impjegati, għall-persuni li jaħdmu għal rashom u għall-membri tal-familja tagħhom li jiċċaqilqu ġewwa l-Komunitàġewwa l-Komunità [1], kif l-aħħar emendat bir-Regolament tal-Parlament Ewropew u tal-Kunsill (KE) Nru 1386/2001 [2], u b’mod partikolari l-Artikolu 122 tiegħu,
Billi:
(1) Ċerti Stati Membri jew l-awtoritajiet kompetenti tagħhom talbu modifiki għall-Annessi mar-Regolament (KEE) Nru 574/72.
(2) Dawn l-emendi jitnisslu mid-deċiżjonijiet meħuda mill-Istat Membru jew l-Istati Membri interessati jew l-awtoritajiet kompetenti tagħhom li huma responsabbli mill-implimentazzjoni tal-leġislazzjoni dwar is-sigurtà soċjali skond il-liġijiet Komunitarji.
(3) Inkisbet l-opinjoni unanima tal-Kummissjoni Amministrattiva tas-Sigurtà Soċjali għall-Ħaddiema Emigranti,
ADOTTAT DAN IR-REGOLAMENT:
L-Artikolu 1
L-Annessi 1 sa 6 u l-Annessi 9 u 10 mar-Regolament (KEE) Nru 574/72 huma emendati skond l-Anness ma’ dan ir-Regolament.
L-Artikolu 2
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u huwa applikabbli direttament fl-Istati Membri kollha.
Magħmul fi Brussel, fis-27 ta’ Frar 2002.